﻿ CCRRiiSSTTOOLLOOGGiiAA LLUUii HHAANNSS UURRSS VVOONN BBAALLTTHHAASSAARR ((11990055-11998888)) Eduard FERENt institutul Teologic Romano-Catolic, iasi 11 CCaatteevvaa ddaattee bbiiooggrraaffiiccee Hans Urs Von Balthasar s-a nascut la Lucerna, in 1905 A urmat studiile gimnaziale la benedictinii din Engelberg, iar pe cele liceale, la iezuitii din Feldkirch A frecventat universitatile din Zurich, Viena si Berlin La Berlin, a urmat un curs de-al lui Romano Guardini (1885-1968) asupra lui Kirkegaard, care l-a marcat profund in 1928, a sustinut teza de doctorat despre istoria problemei escatologice in literatura germana moderna Teza are 219 pagini dense si pline de continut, din care reiese tendinta speculativa a autorului: descoperirea prezentei lui Dumnezeu in gandirea umana in 1929, a intrat in Societatea lui isus Terminand noviciatul, a studiat trei ani filozofia lui Pullach sub conducerea parintelui Erich Przywara (1889-1972), celebrul autor al operei Analogia entis(1932) in filozofia fiintei a sfantului Toma a gasit o viziune metafizica a realitatii foarte convingatoare si a asumat-o in mod definitiv si plenar, irevocabil Terminand studiile filozofice, s-a dus la Lyon pentru urmarea studiilor teologice Acolo i-a cunoscut pe J Danielou (1905-1974), Fessard, Bouillard si, mai ales, pe Henri de Lubac (1896-1991), care l-a initiat in studiile patristice si in teologia istoriei intalnirea decisivaa vietii sale a fost, insa, aceea cu Cristos, prin intermediul Exercitiilor spiritualeale sfantului ignatiu, pe care le-a tradus in germana in 1946 Balthasar a vazut in opera ignatiana structura fundamentala a teo- logiei De la "ad maiorem Dei gloriam" a sfantului ignatiu se va inspira teo- logia sa sistematica Herrlichkeit(gloria) Dupa hirotonirea din 1940, a fost numit capelan al studentilor Universitatii din Basel Acolo a intrat in contact cu K Barth (1886-1968), pe care-l va studia in profunzime Tot la Basel a intalnit-o pe Adriana von Speyr, pe care o conver- teste la catolicism Adriana avea o spiritualitate inalta cu multe manifestari mistice, inclusiv stigmatele Conversand cu ea, Balthasar si-a conturat lent viziunea teologica Adriana von Speyr a avut intuitii teologice deosebite despre Sfanta Treime, despre intrupare, despre cruce si despre celelalte taine Aceasta l-a inspirat incepand de la sfarsitul anilor 1940 "Operele mele sunt toate in optica viziunii sale grandioase catolice", a declarat Balthasar insusi la tele- viziunea italiana in 1952, a publicat Daramarea bastioanelor, o opera in care sustine ca Biserica trebuie sa iasa din ghetoulin care se inchisese de veacuri, pentru DiALOG TEOLOGiC 12 (2003)74 a daramazidurile artificialepe care le ridicase intre ea si lume, intre catolici si ceilalti crestini, intre religie, cultura si stiinta Opera nu a fost inteleasa si a dat nastere la polemici Pentru aceasta si pentru alte motive, Balthasar nu a fost chemat sa lucreze si sa participe la Conciliul al ii-lea din Vatican Cu toate acestea, desi fizic absent de la marea adunare ecumenica, isi va face simtita puternic influenta: ideile sale de reforma si de aggiornamentose gasesc in limfa vitala a multor texte conciliare Conciliul polariza atentia lui Balthasar in fiecare faza a lui Dupa Conciliu, in fata reformelor hazardate si pripite ale unor preoti, reforme care erau deformatii evidente, aggiornamentari care erau mai degraba cedari, Balthasar si-a asumat misiunea de a pune sta- vila acestui val devastator, impiedicand astfel ca intentiile Conciliului sa fie rastalmacite, mentinand intact mesajul lui Cristos A scris in acest sens: Numai iubirea e credibila (1963) si Complexul antiroman (1974) in 1961, a inceput tiparirea monumentalei sale sume teologice: Gloria, Teodramaticasi Teo-Logica intre timp, dupa Conciliu, a intretinut legaturi de prietenie cu pr Luigi Giussani si miscarea sa Communione e Liberazione Acestora le-a dedicat Angajarea crestinului in lume (1971) A condus revista Communio, intemeiata de el cu scopul de a promova o reflectie teologica vie si actuala, dar in plina armonie cu traditia catolica in fiecare an, organiza la Basel o intalnire teologica in acest sens in 1984, i-a fost conferit premiul international "Paul al Vi-lea" pentru teo- logie Dupa reintoarcerea sa de la ultima reuniune redactionala internationala de la Madrid, care fusese precedata de un simpozion dedicat teologiei sale, i-a ajuns vestea numirii de cardinal Desi obosit si bolnav, din ascultare fata de papa, a acceptat aceasta demnitate Dar, cu doua zile mai inainte de inaltarea sa la rangul de cardinal, a inchis ochii pentru aceasta lume, la 26 iunie 1988 Pentru el, moartea a fost, putem spune, o faptuire a vietii Pe biroul sau a fost gasit manuscrisul pentru darul anual de Craciun pentru prietenii sai: De nu veti deveni asemenea pruncilor Acesta era adevaratul sau testament spiritual 22 TTrraassaattuurriillee ddee ffoonndd aallee ggaannddiirriiii ssaallee tteeoollooggiiccee Principiul hermeneutical teologiei sale este frumosuldefinit prin glorie, iubire si cruce Subiectul ei arhitectonic, obiectulsau principal si fundamental este isus Cristos Orice teologie crestina nu poate fi decat cristocentrica, dar aceea a lui Balthasar este in chip deosebit in nimeni altul nu apar mai clar trasaturile gloriei, iubirii si crucii Coerent cu conceptul de "glorie" care are o valenta kenotica si cu principiul kataloghiei, preamarirea lui Dumnezeu prin smerire, Balthasar vede ca trasatura domi- nanta a lui Cristos nu atat intelepciunea, nici puterea si nici chiar iubirea, ci ascultarea Fiul lui Dumnezeu, care s-a facut trup, se reveleaza mai ales ca CRiSTOLOGiA LUi HANS URS VON BALTHASAR75 Fiu ascultator, ascultator pana la moartea crucii tinta vietii lui isus este misiunea incredintata de Tatal, vointa sa Natura fiiasca a lui isus si ascul- tarea sa sunt intr-o armonie perfecta insasi fiinta sa de Fiu unic al Tatalui ii determina totala supunere fata de vointa Tatalui El primeste de la Tatal tot ceea este si face El este Cel deschis si orientat fiintial spre sanul Tatalui, Cel ascultator, Cel care executa vointa Tatalui Aceasta iubire fata de vointa Tatalui il face om in afara ascultarii si a crucii, in cristologia lui Balthasar intalnim si mis- terul coborarii sale in infern isus devine, din iubire fata de Tatal, o ascultare cadaverica Coborand in imparatia mortilor, poarta si celor de acolo, care-l asteptau de veacuri, biruinta rascumpararii 2 1 Notiunea supranaturalului Hans Urs von Balthasar isi insuseste de la Henri de Lubac, profesorul sau de teologie, o noua perspectiva despre supranatural Acesta e inteles nu atat ca un al doilea plan situat in afara si deasupra naturii umane, ci ca un dar gratuit dumnezeiesc, unit intim cu aceasta in virtutea deschiderii sufletului omenesc spre harul dumnezeiesc a) Din punct de vedere etimologic, supranaturalulprovine de la cuvantul latinesc supra, prepozitie cu acuzativul, insemnand "peste" sau "mai sus", si natura, firea sau esenta: "Supranatural se spune despre ceea ce este in noi peste fire, nedatorat, fiind superior nu numai puterilor naturii noastre, dar si oricarei naturi create ori creabile" Supranaturalul - prin participare - este darul dumnezeiesc care nu e datorainici firii, nici persoanei, si aceasta nici constitutiv, nici consecutiv, nici exigitiv, nici meritoriu Cu alte cuvinte, supranaturalul, ca dar gratuit facut de Dumnezeu omului, nu e contrar firii, ci deasupra ei, depasind atat firea, cat si puterile sau facultatile acesteia, tre- 1 buintele(exigentiae) si meritele oricarei firi create ori creabile b) Real, supranaturalul este o interventie directa a lui Dumnezeu in viata noastra, a creaturilor sale Acesta se impartein supranatural relativ si absolut sau in sens strict Cel relativ este darul care depaseste numai facultatile si trebuintele unei naturi, nu a oricarei firi De exemplu, cunoasterea infuzae supranaturala, relativa pentru om dar nu pentru inger: est supernaturale relativum seu secundum quid,spuneau scolasticii La acest supranatural relativ apartine si praeternaturale, preternaturalul, care, desi este nedatorat, nu depaseste, cu toate acestea, limitele perfectibilitatii naturale, dar perfectioneaza o oarecare faptura in specia ei Asa este nemurirea 2 trupeascadaruita lui Adam: in sine, in se, este ceva natural, intrucat este 1 Adica toate ajutoarele necesare la exercitarea fireasca a facultatilor (de ex: concursul divin) 2 si celelalte daruri preternaturale ca: imunitatea de concupiscenta, de ignoranta si de durere DiALOG TEOLOGiC 12 (2003)76 continuarea vietii naturale, si, de aceea, il perfectiona in ordinea lui, dar, din punct de vedere al subiectuluicaruia i se oferea, era supranaturala, deoarece nemurirea nu era datorata nicidecum unei fapturi coruptibile Supranaturalul strict, propriu-zis sau absolut este realitatea care depaseste exigentele (trebuintele) si puterile oricarei naturi create si creabile Supranatu- ralul in sens strict sau absolut se imparte, la randul sau, in supranaturalul substantial, ontic - quoad substantiam-, si cel modal - quoad modum- care se refera la modul cum lucreaza Cel dintai este intrinsec si entitativ sau ontic supranatural Aceste supranatu- rale absolute sunt: 1) unirea ipostaticaa naturii umane si a naturii divine cu Persoana Cuvantului lui Dumnezeu in Cristos; 2) harul, fie habitual, fie actual; 3) vederea beatifica Unirea ipostatica este unirea unica - singularis et mira- bilis - si minunata a naturii divine si a naturii umane in unica Persoana a Cuvantului, din care rezulta isus Cristos Harul habitual sau sfintitor (status gratiae) este o stare, o calitate vie supranaturala, care patrunde (inhaeret) permanent si intrinsec sufletul, prin care devenim partasi ai naturii divine si, in consecinta, apti de actul divin al viziunii beatifice Harul actual este un ajutor supranatural trecator, prin care Dumnezeu ilumineaza mintea si ajuta vointa pentru a alege acte supranaturale Harul habitual, ca participare a naturii divine, a darului Duhului Sfant, este strict si absolut supranatural; acelasi lucru trebuie sa-l spunem si despre harul actual care este oranduit spre 3 pastrarea si intensificarea harului habitual sau sfintitor Cel de-al doilea supranatural absolut este cel care e produs in mod suprana- tural, referindu-se la modul cum este realizat De exemplu, invierea mortilor, transsubstantierea Euharistiei etc De notiunea supranaturalului este strans legata ordinea supranaturala, deosebita de ordinea naturala Ordinea naturalaeste buna oranduire, regle- mentare sau intocmire a mijloacelor naturale pentru ajungerea unui scop natural Referita la om, ordinea naturala include: 1) scopul, care este posesia lui Dumnezeu cunoscut nu prin vederea intuitiva, ci numai prin modul dis- cursiv al ratiunii; 2) agentul principaleste Dumnezeu, autorul naturii, care ne determina sa savarsim acte naturale; agentul secundareste natura umana impreuna cu facultatile si puterile ei proprii; 3) mijloacele obiective sunt lucrurile create, intrucat sunt cunoscute de ratiune; mijloacele subiective, in schimb, sunt facultatile si functiile lor, care lucreaza sub influxul (inrau- rirea) concursului natural al lui Dumnezeu; 4) legeaeste legea naturala intiparita in toate inimile, cu consecintele care provin din ea; implinirea legii naturale ofera dreptul la rasplata naturala Ordinea supranaturalaeste buna oranduire sau reglementare a mijloacelor esential supranaturale pentru atingerea unui scop esential supranatural 3 Catehismul Bisericii Catolice(CBC), ARCB, Bucuresti 1993, nr 1996-2005 CRiSTOLOGiA LUi HANS URS VON BALTHASAR77 Referita la om, include: 1) scopul, care este cunoasterea lui Dumnezeu, dar nu cunoasterea imperfecta si discursiva, ci perfecta, intuitiva vedere, fata catre fata, a lui Dumnezeu si iubirea lui Dumnezeu de acelasi gen, deoarece iubirea urmeaza cunoasterii; 2) agentul principal, care este Dumnezeu, autorul harului si al gloriei; agentul secundar, care este natura inaltata la un nou mod de a fi, la un nivel superior de a lucra prin harul sfintitor, virtutile infuze si darurile Duhului Sfant; 3) mijloacele obiective, care sunt revelatia dumne- zeiasca transmisa de Biserica, sacramentele ca acte ale Domnului si ale Bise- ricii si alte mijloace externe necesare pentru mantuire; mijloacele subiective, care sunt lumina interioara a credintei si practica sau exercitiul virtutilor supranaturale sub inraurirea concursului supranatural al lui Dumnezeu, sau a harului actual; 4) in sfarsit, legea, care nu este doar ansamblul legilor naturale, ci si ansamblul poruncilor pozitive, pe care Dumnezeu le-a adaugat legilor naturale, ca sa putem ajunge la scopul nostru supranatural Asadar, supranaturalul, fiind darul gratuit al Dumnezeului celui viu, o interventie a sa in viata creaturilor rationale (oameni sau ingeri), nu poate fi conceput doar ca o simpla natura superioara, ori ca un nou nivel suprapus 4 celuilalt Ca termen teologic, supranaturalul a fost introdus in limbajul nostru teologic oficial doar in 1567, de papa Pius al V-lea in concluzie, harul nu este o noua natura superioara adaugata firii noastre, asemenea unui ecuson care ar avea intiparit pe el chipul lui Cristos, ci infuzia in propria noastra natura a unei vieti noi nedatorate, care nu ne apartine ca proprie si, de aceea, nu poate apartine decat naturii divine Tocmai aceasta voieste sa spuna teologia tomistaatunci cand invata ca harul este ca un accident supranatural creat, prezent in natura noastra, astfel incat o face apta, partasa la viata sa dumnezeiasca Harul este prezenta iubirii creatoare a lui Dumnezeu in insasi natura sau fiinta omului, care il reinnoieste in tainitele inimii sale Dumnezeu creeaza in om ceea ce iubeste iubirea creatoare a lui Dumnezeu are un efect creat in noi, cauzeaza o schimbare, o reinnoire radicala in fiinta noastra Sufletul nostru, ce are o inraurire profunda asupra trupului pe care-l insufleteste, primeste o participare la natura divina, primeste un nou mod de a fi si de a lucra supranatural, antrenand astfel si trupul la participarea noii vieti din el Sfantul Toma este nespus de clar si din acest punct de vedere, cand spune: Gratia dicitur creari ex eo quod homines secundum ipsam creantur, idest in 5 novo esse constituuntur ex nihilo, idest non ex meritis Nu este vorba sa fie creat harul ca un oarecare lucru, ci, dimpotriva,are loc o transformareontica, totala, in fiinta omului care-l primeste in mod gratuit, nedatorat, de la 4 Cf H DELUBAC, Le mystere du Surnaturel, Paris 1956; trad it , il mistero del sopranaturale, il Mulino, Bologna 1996 5 TOMA DEAQUiNO, Summa theologiae, i-ii-ae, q 112, a 1; i, q 43, a 3 DiALOG TEOLOGiC 12 (2003)78 Dumnezeu Harul este, asadar, creator, nu creat De aici reiese gratuitatea radicala a oricarui har supranatural in sens propriu: nici o natura creata sau creabila nu-l poate revendica in al doilea rand, reiese si convenientalui cu natura creata umana, sau, in sens mai general, cu natura spirituala creata Orice fiinta spirituala, fiind creata de Dumnezeu dupa chipul si asemanarea sa, este capax Dei, apta de supranatural, fiind constitutiv orientata si deschisaspre Dumnezeu, spre transcendent Aceasta preadaptare naturala a oricarei creaturi spirituale la viata supranaturalaexplica de ce aceasta, fiind oferita ca o reala posibilitate actuala naturii umane, omul nu o poate refuza fara sa dezechilibreze ireme- diabil propria sa natura, punandu-se in contradictie cu vointa sa cea mai profunda, cu orientarea sau dorul tainic constitutiv De aici provin ranirea naturii si pierderea darurilor supranaturale (harul) si a celor preternaturale (imunitatea de concupiscenta, de ignoranta, de durere si de moarte) c) Aceasta perspectiva teologica este de un echilibru esential si nespus de delicat Ea a fost amenintata de erori ca, de exemplu, acelea a lui Michel de Bay (Baius, 1513-1589) Acest teolog catolic din Louvain invata ca natura omului este atat de slaba, incat nici n-ar putea subzista fara sa fie inaltata la starea supranaturala Pentru el, harul era, de aceea, "necesar", si nu gratuit in starea originara Dupa el, creatura rationala nu poate ajunge cu puterile proprii la scopul sau Pentru el, ceea ce Dumnezeu ii da omului nu este un favor, un dar gratuit, ci ceva natural, fara indoiala, nu constitutiv, ci "exigitiv" Adam, dupa Baius, a primit indata, in momentul creatiei, Duhul Sfant Acest dar, insa, nu era propriu-zis gratuit (nedatorat), ci ceva natural, deoarece nu era un bun mai bun, ci ceva care, daca ar fi lipsit, ar fi constituit un rau real, un rau "impotriva naturii" Duhul Sfant, dupa el, ar fi apartinut la "integri- tatea naturala" a omului O eroare asemanatoare a comis-o si Pelagiu (cca 354-427), calugar catolic din Anglia Sosind la Roma catre 400, invata, urmandu-l pe Teodor din Mop- suestia, ca nu exista un pacat originar care sa fie transmis de Adam urmasilor sai Pentru ca cineva sa se mantuiasca, n-are nevoie de un har special, ci numai de bunavointa si fapte bune Harul lui Dumnezeu nu ne este daruit in mod gratuit, ci este dat conform meritelor noastre El neaga atat necesitatea, cat si eficacitatea harului divin El apara "integritatea naturii umane" si neaga orice transmitere a pacatului originar si orice alterare a posibilitatilor innascute ale naturii umane 2 2 Frumosul supranatural 2 2 1 Notiunea fundamentala in gandirea sa teologica, Balthasar a fost influentat nu numai de filozofia fiinteia sfantului Toma si de perspectiva supranaturaluluia lui De Lubac, CRiSTOLOGiA LUi HANS URS VON BALTHASAR79 ci si de analogia fiintei a lui Erich Przywara (1889-1972), careia i-a adaugat categoria frumosuluitranscendental si gloria kataloghieisau preamarirea lui Dumnezeu prin smerire sau "pogoramant" Trasaturile care caracterizeaza gandirea sa teologica sunt marcate, mai ales, de conceptul transcendental al frumosului ca principiu hermeneutic al Revelatiei Din acest principiu a dedus estetica sa teologica Principiul hermeneutic alteologiei sale fiind frumosul, definit prin glorie, iubire si cruce, ne obliga sa clarificam aceste notiuni filo- zofice legate de transcendentale Transcendentalul, etimologic, provine de la transsi ascedens, ceea ce in- seamna un urcus spre ceva superior, o inaltare fiintiala spre implinire Proprie- tatile transcendentale, estenta (res), fiinta, unul, adevarul, binele, ceva-ul si adevarul sunt atribute sau insusiri care revin oricarui fiind (sunt atributa seu respectus qui omni enti vere conveniunt) Asadar, transcendentalele nu sunt calitati deosebite de fiinta, nici idei abstracte concepute de minte, ci insusiri reale care revin fiintei ca atare: ens, res, unum, aliquid, verum et bonum redate prin: (reubav, termen memnotehnic) Fiinta- ens- in ea insasi, pozitiv, este fiindul; daca semnifica estenta, este res, realitatea; negativ, adica din punct de vedere al neimpartirii, este unul; fiinta in raport cu altul, considerata din punct de vedere al distinctiei, este ceva- aliquid; raportata la mintea care o cunoaste, e adevarata - verum- ade- varul; raportata la vointa care o iubeste, este buna sau binele- bonum Din aceste insusiri universale provin sau decurg alte transcendentale, urman- du-le indeaproape, in ele avandu-si fundamentul Acestea sunt ordinea - ordo, care provine din unitate;frumosul- pulchrum, care provine si presupune adevarul, si perfectiunea- perfectio, care provine din bine, presupune buna- tatea Frumosul, ca proprietate universala a fiintei, a fost definit ca realitate care, fiind vazuta, incanta, delecteaza Scolasticii spuneau: pulchra dicuntur 6 ea quae visa sunt placent Asadar, un lucru este frumos cand, vazut, place, deoarece experierea lui delecteaza Elementele care constituie obiectiv frumosul sunt trei: integritatea lucrului sau a obiectului; proportia sau armonia partilor sale, ordinea care exista intre ele si claritatea, luminozitatea sau stralucirea obiectului vazut Unind aceste elemente, integritatea, ordinea si claritatea stralucitoare, am putea defini frumosul astfel: clara perfectio rei quatenus visa placet(clara perfectiune a lucrului, intrucat, vazut il delecteaza sau incanta pe cunoscator) Frumusetea ar fi fara efect, inutila si moarta, daca claritatea si stralucirea nu ar insufleti-o De aceea, in suprema frumusete a Dumnezeului nostru, noi recunoastem unitateaestentei in distinctia Persoa- nelor, cu o infinita claritate sau stralucire, unita cu convenienta incomprehen- sibila a tuturor perfectiunilor actiunilor (lucrarilor), unite si armonizate in 6 TOMA DEAQUiNO, Summa theologiae, i, q 5, a 4 ad 1-um; ii-ii-ae, q 27, a 1 ad 2-um DiALOG TEOLOGiC 12 (2003)80 unica si simpla perfectiune a actului pur divin, care este Dumnezeu insusi, 7 imutabil si invariabil Facultatea estetica, aceea care percepe frumosul, in- clude: auzul, vazul, imaginatia si mintea 2 2 2 Cosmoviziunea "catolica" Voind, asadar sa ofere o viziune intr-adevar "catolica" despre manifestarile lui Dumnezeu omenirii, Balthasar a inceput cu "frumosul", deoarece stralu- cirea, luminozitatea fiintei este primul lucru pe care il vede un copil sau omul simplu Transformand acest concept in teologie - estetica -, primul lucru pe care l-a vazut a fost stralucirea lui Dumnezeu in Cristos: manifestarea divina a Cuvantului care este cu totul deosebita de toate creaturile din lume si de toate cele umane Acestui prim act de perceptie vizuala ii urmeaza actul de admiratie si de adoratie intelectuala, adoratia dominand tot restul Liniile gandirii sale cristo- logice se gasesc deja in Evanghelii La sfarsitul Evangheliei dupa Matei (28,17), la aparitia lui Cristos inviat, "discipolii, vazandu-l pe Domnul, i s-au inchinat, ei, care se indoisera" Apostolii il adoradeoarece ii recunosc dumne- zeirea "pe muntele unde au mers dupa cum le poruncise lor isus" (Mt28,16) Muntele este locul revelatiei, al manifestarii Salvatorului indoiala despre care se vorbeste este invinsa de puterea lucratoare a cuvantului Celui inviat isus se reveleaza in cuvantul sau ca Acela care a fost constituit cu putere, in autoritate, ceea ce il face sa vorbeasca cu autoritate: "si, apropiindu-se isus, le-a vorbit lor, zicand: "Mi s-a dat toata puterea, in cer si pe pamant Drept aceea, mergeti, invatati toate neamurile, botezandu-le in numele Tatalui si al Fiului si al Sfantului Duh, invatandu-le sa pazeasca toate cate v-am poruncit voua, si iata, eu sunt cu voi in toate zilele, pana la sfarsitul lumii Amin"" (Mt28,18-20) in starea sa de glorificat, in starea puterii in care fusese constituit ca om de Tatal, isus va fi prezent in lume pe toata durata ei, si in Biserica pana la sfarsitul veacurilor in virtutea acestei puteri in care a fost constituit prin invierea din morti, Cel inviat depaseste distantele, timpul si spatiul, apro- piindu-se astfel de noi, ca sa fim mereu contemporanii sai intrucat isus a fost constituit Domn al cerului si al pamantului, poate con- feri discipolilor o misiune universala, care la Balthasar reprezinta al doilea moment al gandirii sale teologice, dramatica- ortopraxia - vietii lor in vir- tutea ei, apostolii vor introduce toate popoarele "in starea de discipoli", inva- tandu-le si transmitandu-le evanghelia Aceasta vestire a evangheliei, tradusa in limbaj uman, este a treia parte a gandirii teologice a lui Balthasar - logica 7 FRANCiSC DESALES, Traite de l’ Amour de Dieu, l i, c 1 si l 2, c 2, in Oeuvres, Gallimard, Bruges 1969, 354-355 si 412-413 CRiSTOLOGiA LUi HANS URS VON BALTHASAR81 2 2 3 Momentul filozofic Filozofia insasi este vazuta de Balthasar ca o cale providentiala spre intam- pinarea constienta a Domnului, spre intalnirea cu el prin Revelatie Balthasar nu face filozofie impotriva Revelatiei ori a mantuirii, nici retorica impotriva sufletului Asemenea parintilor Bisericii si a scolasticilor, el nu elaboreaza un sistem filozofic de sine statator, ci dezvolta reflectia sa filozofica in interiorul teologiei, potrivit exigentelor acelui principiu anselmian: fides quaerens inte- lectum Balthasar nu neaga niciodata importanta capitala pe care o are filozofia fie in ea insasi, fie pentru teologie El declara clar: "Cunostintele teologice despre slava, bunatatea, adevarul lui Dumnezeu presupun, desigur, o struc- tura nu numai gnoseologica, ci si ontologica despre fiinta lumii"; "Fara filo- zofie nu exista nici o teologie" inaintea lui, Pius al Xi-lea spunea: Unde sequitur ex inscio imperitoque philosopho fieri numquam doctum theologum posse: (Dintr-un filozof ignorant si nestiutor niciodata nu va iesi un teolog 8 invatat) Numai ca, punand totul sub lumina lui Dumnezeu si in interiorul orizontului istoriei mantuirii, lui Balthasar ii este imposibil sa conceapa o filozofie care sa se abtina complet de la continuturile Revelatiei Deschiderea transcendentala constitutiva a mintii omului, "a chipului sau", il orienteaza existential spre Dumnezeul Revelatiei Filozofia, asadar, nu poate sa nu aiba referinte teologice, deoarece existentialul supranatural este inradacinat in cele mai intime ascunzisuri ale fiintei umane, pentru a le fermenta asemenea aluatului, pentru a le strabate asemenea unui circuit omniprezent, asemenea unei arome Fiinta umana este dotata cu acest organ spiritual al transcen- dentei De aceea, este nu numai imposibil, dar ar fi o nebunie sa voiesti a ex- clude cu orice mijloc aceasta aroma a adevarului supranatural din cercetarea filozofica Supranaturalul este impregnat in natura creata, pentru ca aceasta 9 sa poata fi reconstituita in starea de la origini Asumandca prima apropiere de fiinta si de Cuvantul lui Dumnezeu fru- mosul, Balthasar, urmandu-l din acest punct de vedere pe Romano Guardini (1885-1968), foloseste metoda fenomenala, deosebindu-se astfel de Karl Rahner, care foloseste din plin metoda transcendentala El priveste nu atat fiinta, cat, mai ales, figura - die Gestalt - a lui Cristos Acest "chip" este atat de frumos, incat oricat de mult si din orice parte l-ai privi, vei descoperi necontenit ceva nou, desi vei vedea mereu aceeasi Persoana Ceea ce apare este ceea ce con- stituie adevarul in sine Autoprezentarea fiintei ca "frumos" - pulchrum - e ceea ce ne permite sa vedem actualizata identitatea fenomenului si a realitatii in sine Cu alte cuvinte, ceea ce "apare" este insasi realitatea in sine - res-, asa 8 PiUS ALXi-LEA, Scrisoarea apostolica Unigenitus Dei Filius(1924) 9 Cf H U VONBALTHASAR, Teologica, i Adevar in lume, 17; VASiLE CELMARE, Regulae fusius tractatae, Resp 2,1: PG 31, 908-910; iDEM, De Spiritu Sancto, 18, 47: SChr 17-bis, 413-415 DiALOG TEOLOGiC 12 (2003)82 cum se prezinta subiectului Ceea ce apare "fenomenologic" - figura sau chipul lui Cristos - este ceea ce Cristos e ontic Cu alte cuvinte, Fiinta deplina se manifesta si lucreaza in afara asa cum este in sine Exista, asadar, o indiso- lubilitate de nezdruncinat intre figura (die Gestalt) lui Cristos si ceea ce este in sine Chipul lui Cristos il exprima pe Dumnezeul cel nevazut, il reveleaza pornind de la sine, dar ramanand in sine, deoarece Cuvantul iese fara iesire din sanul Tatalui Manifestandu-l, trimite la adancul pe care-l exprima, la abisul dumnezeirii Chipul - figura - exprima si trimite la acea realitate pro- funda de la care purcede si in care subzista, se inradacineaza Ceea ce in filozofie este exprimat de transcendentale, indeosebi de frumos, prin intermediul figurii, este fiinta insasi Despre fiinta (ens), Balthasar are aceeasi conceptie ca sfantul Toma de Aquino Fiinta este plinatatea oricarei realitati si a oricarei valori incarcata de valoare, fiinta se arata si se infatiseaza in transcendentale, iar aici, din nou si mai ales, pentru Balthasar, in chinte- senta sa, frumosul, care include in sine valorile integritatii fiintei, valorile binelui si adevarului Se realizeaza astfel axioma scolasticilor: transcendentalia convertuntur: transcendentalele sunt convertibile, se schimba intre ele, in masura in care nu exista intre ele decat o distinctie de ratiune, si nu o dis- tinctie reala Din aceasta gandire teologica a lui Balthasar reiese referinta sa continua la Revelatie si la traditie, la frumos, la iubire, la glorie, la cruce, la kataloghie, documentand totul cu cea mai vasta cultura teologica si filozofica Daca am voi sa exprimam totusi scopul acestui efort urias facut de Balthasar, cred ca cel mai bine l-ar exprima aceasta fraza a sfantului Augustin: "Datoria noastra fundamentala in acesta viata este aceasta: sa ne vindecam ochii inimii, astfel incat sa-l putem vedea pe Dumnezeu" Aceasta a fost preocuparea lui Bal- thasar: vindecarea privirii interioare a inimii pentru a-l putea vedea pe Dum- nezeul cel viu manifestat in isus Cristos, inceputul si scopul nostru si al creatiei intregi 2 3 Kataloghia sau preamarirea lui Dumnezeu prin smerire Alaturi de frumusetea stralucitoare a lui Cristos, mai mult, ca trasatura spe- cifica a cristologiei lui Balthasar, intalnim si ascultarea cu care isus l-a prea- marit pe Tatal, smerindu-se Cristologia de sus este, asadar, insotita si de katologhie: 6"J, prepozitie, si inseamna "in jos", "dedesubt"; ² 6"J"8@(s", "H (coborare) Termenul teo- logic kataloghie, la Balthasar, inseamna preamarire a lui Dumnezeu prin sme- rire Daca gloria (*Ï ") este automanifestarea lui Dumnezeu care poarta cu ea mereu sigiliul iubirii, chipul teoantropic al lui Cristos ni se manifesta kenotic, despuindu-se de slava sa stralucitoare (6, ¦(¦<,J@" (in1,14) in acest moment teologic,cristologia lui Balthasar devineo indelungata meditatie asupra Craciunului Daca Balthasar a iubit liturgia, atunci aceasta a fost, mai ales, liturgia de Craciun ilatia Liturghiei de Craciun il fascina: "Noi te laudam si-ti multumim, Doamne, deoarece, prin misterul Cuvantului intrupat, o noua lumina a gloriei tale a stralucit inaintea ochilor mintii noastre, asa incat, in timp ce-l cunoastem pe Dumnezeu in mod vizibil, prin intermediul 10 Cuvantului, suntem rapiti de iubirea realitatilor nevazute" Aceeasi automani- festare a Gloriei divineprin " pogoramant" o regasim si in Colecta din ziua de 19 decembrie, zi premergatoare Craciunului: "Dumnezeule, care ai binevoit sa manifesti lumii stralucirea slavei tale prin nasterea sfintei Fecioare, fa, te rugam, sa celebram misterul unei intrupari asa de mari, atat prin integritatea 11 credintei, cat si prin ascultarea inimii" 10 MiSSALEROMANUM, Ordo Missae, nr 31, 395: "Quia per incarnati Verbi mysterium nova mentis nostrae oculis lux tuae claritatis infulsit: ut, dum visibiliter Deum cognoscimus, per hunc in invisibilium amorem rapiamur" 11 MiSSALEROMANUM, Collecta(die 19 Decembris), 144 DiALOG TEOLOGiC 12 (2003)84 Doua realitati il cuceresc pe Balthasar in aceasta liturgie: noua lumina a gloriei divine cu care Dumnezeu ilumineaza ochii spirituali ai credintei noastre si chipul Cuvantului intrupat, Figura sacramentala a lui isus, care ne comunica cunoasterea si iubirea realitatilor nevazute in aceasta figura (die Gestalt) se intalnesc darul lui Dumnezeu si raspunsul omului Kataloghia sau preamarirea lui Dumnezeu prin ascultare, inceputa la intru- parea Cuvantului, a fost continuata prin toata viata publica a lui isus si desa- varsita prin misterul patimirii si al mortii pe Calvar Ultimul act al acestei smeriri iubitoare a fost tacerea kenotica a mormantului si coborarea lui in imparatia mortii, in infern Coborand in sheol, el il preamareste pe Tatal printr-un nou act de ascultare, prin kenoza ascultarii cadaverice in acest act al coborarii lui Cristos cu sufletul in infern, Balthasar vede extrema impar- tasire a lui Cristos cu urmarile pacatului pe care le-a ispasit prin moartea sa El, identificandu-se cu conditia pacatosului, experiaza radicala neputinta si 12 parasirea pacatosului, incapabil de a se rascumpara pe sine insusi CCoonncclluuzziiee Cristologia de sus a lui Balthasar poate fi rezumata astfel: revelatia lui Dumnezeu cel viu in Cristos, Fiul sau, prin smerire, revelarea Frumosului universal si a iubirii prin impartasire Cine se intalneste prin credinta cu Frumosul insusi, acela este inundat si rapit de splendoarea slavei sale Pentru teologul catolic elvetian Balthasar, kenoza lui Cristos, manifestata de ascultarea sa fata de Tatal pana la moartea pe cruce si coborarea in impa- ratia mortii, reveleaza in "economie" un aspect esential al vietii imanente a Treimii teologice, in timp ce infaptuieste deopotriva mantuirea si restaurarea omenirii decazute din Treime si a creatiei intregi Cel "pururea deschis" spre sanul Tatalui, Chipul insusi al Dumnezeului nevazut, ascultand de vointa Tatalui, s-a facut kenotic non-figura (cf is52,14) in cea mai adanca kenoza, ca si in sublima unire ipostatica a naturii umane si a naturii divine cu unica Persoana a Cuvantului, integritatea naturilor n-a fost stirbita de unirea lor cu dumnezeirea, nici dupa invierea lui Cristos Omul isus este Figura, chipul stralucitor al Dumnezeului nevazut, deoarece nici macar o clipa Gloria lui Dumnezeu nu s-a separat dupa unirea ipostatica de Miel, nici lumina treimica de cea a Cuvantului intrupat in isus din Nazaret, Fiul Mariei Fecioare, s-a facut vizibil Dumnezeul cel viu unic in natura, treimic in persoane in isus, credinciosul il vede pe Dumnezeul cel nevazut Figura Arhetipului - Cuvantul intrupat - este frumusetea treimica manifestata cristic 12 H U VONBALTHASAR, "Mysterium paschale", in Mysterium salutis L’evento Cristo, Vi, Queriniana, Brescia 19712, 204-241 si 289-324; iDEM, Teologia della storia, Morcelliana, Brescia 1964, 24-26; cf E FERENt, initiere pascala Consideratii pentru timpul Postului Mare, Presa Buna, iasi 1996, 102-108 CRiSTOLOGiA LUi HANS URS VON BALTHASAR85 Specificul cristologiei lui Balthasar este, asadar, stralucirea luminii Celui Preafrumos care, intrupandu-se din sanul Fecioarei Maria, l-a preamarit pe Tatal prin smerire si kenoza tacerii din Sambata Mare a Celui Rastignit si ingropat Prin coborarea lui in hadesulinsusi, a purtat rascumpararea si la cei morti, cu moartea pe moarte calcand Asadar, adevarul continut si manifestat de estetica, bunatatea descoperita de dramaticasi frumusetea perceputa de logica sunt insusite simultan, asemenea atributelor transcen- dentale ale fiintei Pentru Balthasar, Cristos este Figuraistorica a Dumnezeului nevazut, Uni- versalul - concret, pleromaDumnezeirii care, recapituland revelatia, manifesta plenar si definitiv iubirea lui Dumnezeu, mantuind astfel omul in acest Om Preafrumos, orice ideal devine real intruparea Cuvantului ne arata ce valoare are omul in ochii lui Dumnezeu La Dumnezeu, ne dovedeste Cristos, chiar cea mai neinsemnata viata in ochii oamenilor are o valoare eterna si infinita intruparea Cuvantului ne arata, in al doilea rand, cine este Dumnezeu pentru noi Acesta nu este Absolutul impersonal al filozofilor, ci Emanuel, Dumnezeu cu noi Cel intrupat, rastignit, ingropat si inviat pentru noi ne face sa speram ca toti vor fi mantuiti Balthasar nu neaga ca iubirea lui Dum- nezeu poate sa fie inca refuzata si respinsa de om; cu toate acestea, sustine ca putem spera ca nimeni sa n-o fi facut El se intreaba: "Putem oare sa nu speram ca pana si cel mai insensibil pacatos, in ceasul mortii, condus inaintea 13 lui Cristos rastignit, sa nu se converteasca de la egoismul sau la iubire?" Cert este ca Dumnezeu nu predestineaza pe nimeni la iad Dumnezeu nu osandeste pe nimeni, fiind el, in Cristos, pura mantuire Cine adera la el se gaseste in zona mantuirii si a harului Osandirea nu este decisa de el, dar exista acolo unde omul, refuzandu-se definitiv iubirii lui, se condamna singur Omul 14 si numai el isi traseaza hotarul care-l separa de mantuire E clar, insa, ca cel care nadajduieste in mantuirea fratilor si a surorilor sale "nu spera in golirea sau pustiirea iadului", nu afirma apocatastaza origenista Balthasar doreste sa fie admisa speranta ca lucrarea mantuitoare a lui Dumnezeu asupra creatiei sale si asupra omenirii reuseste: "iubirea nadajduieste totul" (1Cor 13,7; 1Tim 15 2,4; in12,23) 13 H U VONBALTHASAR, "Mysterium paschale", in Mysterium salutis, Vi, 289; iDEM, Was durfen wir hoffen?, Einsiedeln 1986; trad it Sperare per tutti, Jaca Book, Milano 1989, 23s u ; 61-69; cf J RATZiNGER- J AUER, Escatologia: morte e vita eterna, Cittadella Editrice, Assisi 19963, 215 14 H U VONBALTHASAR, Kleiner Diskurs uber die Holle, Schwabenverlag AG, Ostfildern 1987; trad rom , Mic discurs despre iad, Anastasia, Bucuresti 1994, 11 si 32 15 TOMA DEAQUiNO, Summa theologiae, ii-ii, q 17, a 3; cf K RAHNER,Corso fundamentale sulla fede, Edizioni Paoline, Alba 19972, 143; iDEM, "inferno", in Sacramentum mundi Enciclo- pedia teologica, iV, Morcelliana, Brescia 1975, 555-556; H U VONBALTHASAR, Vagliate ogni cosa, trattenete ciò che e buono intervista di Angelo Scola, Lateran University, Press 2002, 72; E FERENt, "Misterul lui Cristos in contextul cristologiilor actuale", Dialog teologic4 (1999) 75-79 si 250-252 